הערב הירוק
הָעֶרֶב הַיָּרֹק לְאַט שׁוֹקֵעַ ; בְּתוֹךְ נְהַר הַלַּיְלָה הֶעָמֹק. ; רֵיחוֹ נִשְׁאָר אִתִּי כְּשֶׁל אָדָם טוֹבֵעַ ; שֶׁנֶּעֱלַם וּבְכָל זֹאת לֹא מַפְסִיק לִצְעֹק. ; זֶה לַיְלָה שֶׁל קְטִיפָה שְׁחֹרָה בּוֹעֶרֶת ; כְּמוֹ אֵשׁ פְּנִימִית שׂוֹרֶפֶת וְעוֹשָׂה כְּאֵב. ; וְשֶׁבֶר שֶׁל כּוֹכָב וּבְדַל יָרֵחַ ; הֵם נִיצוֹצוֹת אֲשֶׁר בָּקְעוּ יָצְאוּ מִתּוֹךְ הַלֵּב. ; אֵינִי אוֹמֵר דָּבָר, כִּי אֵין שׁוֹמֵעַ. ; חַיּוֹת כְּחֻלּוֹת הוֹלְכוֹת אִתִּי בָּרְחוֹב. ; תּוֹפְסוֹת אִתִּי טִיּוּל כְּמוֹ גַּעְגּוּעַ שֶׁיּוֹדֵעַ. ; הַגַּעְגּוּעַ הוּא חַיָּה שֶׁמְּבִינָה הַכֹּל. ; הָעֶרֶב הַיָּרֹק לְאַט שׁוֹקֵעַ. ; וְעוֹד מְעַט הַחֲשֵׁכָה תֵּלֵד בָּהּ אוֹר. ; עֲנַן עָמֹק וְרַךְ מֵעַל גַּגּוֹת בּוֹקֵעַ ; כְּמוֹ לִטּוּף בְּכָל גּוּפִי אוֹמֵר לִי לַעֲצֹר. ; וּבְכָל זֹאת הָיָה טוֹב. גַּם לַדְּמָעוֹת עֵינַיִם ; לִרְאוֹת אֶת הַזִּכָּרוֹן הַמִּתְרַחֵק. ; רֵיחוֹ נִשְׁאָר אִתִּי. מוֹשִׁיט אֵלַי יָדַיִם. ; כְּאִלּוּ נֶעֱלַם אֲבָל בְּכָל זֹאת מְחַבֵּק.; 